I juni 2018 kunngjorde de gjenværende medlemmene Høyem og Jacobsen, samt tidligere trommeslager Jon Lauvland Pettersen, at bandet skulle gjenforenes og spille to konserter i Oslo Spektrum i februar 2019 med fokus på bandets debutalbum .. I september samme år annonserte bandet at de ville dra på en hel Europaturné. Den første konserten etter gjenforeningen ble spilt på Sundrehall, på Sundre i Ål i Hallingdal, på festivalen Sundreball, 25. januar 2019. Bandet opptrådte som «hemmelig headliner», og det var ingen i salen som visste at det var Madrugada de hadde kjøpt billett til denne kvelden. I 2022 ga de ut albumet , sitt første studioalbum siden 2008. For albumet ble de nominert til Spellemannprisen 2022 i klassen rock.